[ε]δοξε τωι δημωι γνωμηι πρυτανεων και των ηιρημενων επι τηι φυλ[ακ]ηι και των αποδειχθεντων συνεδρων. οι πρυτανεις και οι ηιρημενοι επι τηι φυλακηι και οι συνεδροι ειπαν οπως τα ενλειποντα εν τωι ενεστωτι ενιαυτωι πορισθηι δυνατως και συμφεροντως τωι δημωι μητε εισφορας δια ταυτα γενομενης υπο μηθενος μητε τωμ μισθοφορων αφαιρεσεως δια το πεπονηκεναι τας τε κοινας και τας ιδιας εκαστου προσοδους γεγενημενης επι πλειονα ετη κατα τηγ χωραν αφοριας εψηφισθαι μιλησιοις τους μεν βουλομενους τωμ πολιτων η πολιτιδων δουνα[ι] τηι πολει δραχμας τρισχιλιας εξακοσιας υπερ αυτων η υπερ αλλων το ισον υπερ εκαστου πληθος απογραφεσθαι μεν προς τον υπογραμματεα της βουλης εως της ογδοης ισταμενου του πυανεψιωνος μηνος διαγραφειν δε τοις επι της δημοσιας τραπεζης του εψηφισμενου παραχρημα μεν στατηρας εκατον το δε λοιπον εσχατον τηι ογδοηι ισταμενου του αρτεμισιωνος του επι κριτοβουλου. το δε εκ τουτωμ πιπτον εγγραφεσθαι μεν τους τραπεζιτας εις τους των ταμιων λογους αποκαθισταναι δε εις τον της πολεως. αντι δε του δοθεντος τωι δημωι λαμβανειν παρα της πολεως δραχμας τριακοντα κατα μην[α] των δοντων εκαστον εως αν ζηι. διδοσθαι δε τουτο καθ εκαστον ετος υπο των ταμιων γινομενης της εξαιρεσεως και δοσεως του αργυριου καθοτι και τοις ιερευσι και νενικηκοσι τους στεφανιτας αγωνας εν τοις νομοις συντετακται. μη ειναι δε τουτων μητε ανατακτηι αφαιρεσιν ποιησασθαι μητε αλλωι μηθενι αντεισφοραν ως δει μη εξαιρεισθαι η ελασσον λαμβανειν τους δεδωκοτας του ωμολογημενου και κατακεχωρισμενου εν τωιδε τωι ψηφισματι. εαν δε τις ειπηι η προθη η επιψηφισηι η υπογραμματευς αναγνωι η γραμματευς αναγραψηι τα τε γραφθεντα ακυρα ειναι και οφειλειν εκαστον των αιτιων στατηρας χιλιους και ειναι ατιμον εως αν εκτεισηι και μηθεν ησσον εξαιρεισθαι το τεταγμενον υπο των μετα ταυτα γινομενων ανατακτων. ειναι δε και υποδικον εκαστον των αιτιων παντι τωι αδικουμενωι του ισου πληθους. τας δε υπερ τουτων δικας γραφεσθαι προς τοις ευθυνοις απρυτανευτους φερειν δε τομ μισθον τωι δικαστηριωι τον απενεικαντα την δικην τας δε κρισεις συντελεισθαι μετα τας αντωμοσιας εν ημεραις πριακοντα τας δε προθεσμιας υπαρχειν τον αει χρονον το δε εκ της καταδικης ειναι του την δικην γραψαμενου. εαν δε μη εξαιρωσιν οι ανατακται εστωσαν και ουτοι υποδικοι και ταλλα προστιμα κατ αυτων υπαρχετω κατα ταυτα. εαν δε οι ταμιαι μη διδωσιν το τεταγμενον εν τηι ωρισμενηι ημεραι τα τε αλλα κατ αυτων υπαρχειν κατα ταυτα και ενεχυρασιαν ειναι κατα τωμ μη δοντων προς διπλασιον επι του ταμιειου. τας δε ενεχυρασιας αναγραφετω ο γραμματευς των ταμιων επαναγκες. τας δε λυσεις των ενεχυρων γινεσθαι εν ταις ισαις ημεραις εν αις και τοις τελωναις τοις ενεχυρασθεισιν υπο των ταμιων εν τωι νομωι συντετακται. μη ειναι δε μηδε ενεχυρασιαν ποιησασθαι μηθενι κατα του εξαιρουμενου σιτηρεσιου τροπωι μηθενι μηδε οι αρχοντες γραφετωσαν αλλ υπαρχειν αυτοις τας δοσεις ακεραιους παρα του δημου και κυριας καθοτι και περι των ιερειων και νενικηκοτων τους στεφανιτας αγωνας εν τοις νομοις γεγρα πται. εαν δε τινες των δοντων τηι πολει το εκκειμενον πληθος εγλ[ι]πωσι τομ βιον του μεν δοθεντος και του εξαιρουμενου σιτηρεσιου απολελυσθαι τον δημον διδοσθαι δε εις ταφην τοις προσηκουσιν υπερ εκαστου δραχμας εκατον πεντηκοντα υπηρετεισθαι δε τουτο υπο των ταμιων εφ ων αν εκαστοι τελευτησωσιν απο των εις τα κατα ψηφισματα εξειρημενων. εαν δε μη υπαρχη υπηρετειμ μεν τους αει καθισταμενους τραπεζιτας κομιζεσθαι δε παρα τωμ μετα ταυτα ταμιων εκ του αυτου πορου. εαν δε τινες μη δωσι παν το αργυριον εν τωι ειρημενωι χρονωι το τε σιτηρεσιον αυτοις μη εξαιρεισ[θ]αι και το προδεδομενον ειναι της πολεως. αρχειν δε της του σιτη[ρε]σιου δοσεως μηνα ταυρεωνα τομ μετα κριτοβουλον και τους α[ν]ατακτας καταχωριζειν τουτο το αναλωμα πρωτον μετα τα ιε[ρ]α αναγραψαι δε εις στηλην το τε ψηφισμα τοδε και τα ονοματα των δοντων απαν το αργυριον και υπερ ων αν δωσιν και αναθεινα[ι] εις το ιερον του απολλωνος του δελφινιου. της δε κατασκευης της στηλης και της αναγραφης του ψηφισματος και των ονοματων επιμεληθηναι τους τειχοποιους μετα του αρχιτεκτονος. το δε εις ταυτα αναλωμα υπηρετησαι τους ειρημενους επι της δημοσ[ι]ας τραπεζης απο των εις τα τειχοποικα εξειρημενων. ταυτα δε ειναι εις φυλακην και σωτηριαν της πολεως. εδοξε τωι δημωι εις λευ[κ]ωμα αναγραψαι το ψηφισμα. εδοξε τωι δημωι γνωμη πρυτανεων και των ηιρημενων επι τηι φυλακηι και των αποδειχθεντων συνεδρων. οι πρυτανεις και οι ηιρημε[ν]οι επι τηι φυλακηι και οι συνεδροι ειπαν τα μεν αλλα καθοτι προτερον εψηφισται εαν δε τις ετερον απογραψη ονομα τωμ πολιτων η πολιτ[ι]δων διδοσθαι αυτωι το γινομενον σιτηρεσιον ζωντων των απογεγραμμενων. εαν δε προεγλιπη ο απογραψας λαμβανετω των εφεξης χρονων το εξαιρουμενον ο απογραφεις. αναγραψαι δ εις την στηλην και τοδε το ψηφισμα. ταυτα δε ειναι εις φυλακην και σωτηριαν της πολεως. εδοξε τωι δημωι εις λευκωμα αναγραψαι το ψηφισμα. ποσις φανοδικου υπερ φανοδικου του ποσιος. ευβουλος ιεροκλειους υπερ αμφικτυονος του ευβουλου. μητροδωρος ηρακλειτου υπερ ηρακλε[ι]του του μητροδωρου. αθηναιος ζωπυριωνος υπερ ζωπυριωνος του αθηναιου. δαμασιας αριστοφωντος υπερ βασιλιδος της δαμασιου. πορφυρος μενεδημου υπερ διονυσιου του πορφυρου. πραξιαναξ σωκρατου υπε[ρ] [β]ιτιαδος της πραξιανακτος. αβροτερα κλεοσθενου μετα κυριου ξενοθεμ[ι]ος του λεοφωντος υπερ αθηναιου του ηρακλειτου. μητροδωρα αθηναγ[ορ]ου μετα κυριου μεμνονος του κτησιππου υπερ αθηναγορου του μεμνονο[ς]. ζωπυριων αμυκλα υπερ ευκτημονος του ζωπυριωνος. μνησιθεος ιεροκλειους υπερ μνησιθεου του δημητριου. εκαταιος φορμιωνος υπερ θεμιστειους του εκαταιου υπερ ειρηνια του ειρηνια κατα ποιησιν κατα φυσιν δε εκαταιου. ηρωιδης ζηνωνος υπερ εκατωνυμου του επικρατου. αρτεμων παραμονιμου υπερ βοτωνος του αρτεμωνος και λαμπιτου του αρτεμωνος. εστιαιος παντα[ιν]ου υπερ απολλωνιδου του μεμνονος. ναννω κλεοσθενου μετα κυριου ξενοθεμι[ος] του λεοφωντος υπερ φιλισκου του φιλισκου. θεοτιμιδης ευδημου υπερ βα-αιθιος της θεοτιμιδου. πρωταρχος αριστολοχου υπερ φιλουμενης της ζωπ[υρ]ου. πρωταγορας ηγελοχου υπερ ηγελοχου του πρωταγορου και αριστοφωντος του πρωταγορου. παγωνδης ιατροκλειους υπερ παγωνδου του ευεστιου. μενεκρατης μοσχιωνος υπερ μητροδωρας της μενεκρατου. σιμος αριστοφωντος υπερ τιμοπολιος του λυγκεως κατα ποιησιν κατα φυσιν δε σιμου. [ε]στιαιος πανταινου. ηρωιδης ζηνωνος. μολοσσος νεοπτολεμου. [φ]ιλινος μηδειου μετ επιτροπων νεωνος του μηδειου και ερωτιωνος του λεωκεστορος. πολυαλκης δημητριου. ιφικλης ιερωνος. αριστοδημος φιλισκου. πελληνευς προκριτου μετ επιτροπου ζευξιλεω του προκριτου. φιλουμενη ηραγορου μετα κυριου επικρατου του βατωνος. σελευκος μνησιπτολεμου. ευδημος αριστοκλειους. αντιφανης διοφαντου. μητροδωρα διοφαντου μετα κυριου μεμνονος του κτησιππου. αμυντας φιλωτου.
Milet I 3, 147